Source: https://www.blajinfo.ro/meciurile-volei-alba-blaj-csm-targoviste-din-cupa-romaniei-se-vor-joaca-in-sala-timotei-cipariu-in-4-si-5-octombrie-1865.html
Timestamp: 2019-11-20 22:28:39+00:00

Document:
Meciurile Volei Alba-Blaj – CSM Târgovişte din Cupa României se vor joaca în sala "Timotei Cipariu" în 4 şi 5 octombrie
Acasă » Sport » Meciurile Volei Alba-Blaj – CSM Târgovişte din Cupa României se vor joaca în sala “Timotei Cipariu” în 4 şi 5 octombrie
Publicat în 25.09.2013 la ora 11:47
În acest sfârșit de săptămână la Blaj ar fi trebuit să se dispute partida tur din Cupa României dintre Volei Alba Blaj şi CSM Târgovişte, însă jocul a fost amânat la cererea nou-promovatei.
Gruparea dâmboviţeană a acceptat să susţină ambele jocuri în Sala “Timotei Cipariu”, peste o săptămână, mai precis vineri 4 octombrie şi sâmbătă, 5 octombrie, de la ora 17.00. În tabăra vizitatoarelor sunt ambiţii mari, în privinţa fostelor blăjence, Bojana Stojkovic, Marija Sandic şi Irina Alexandru.
Pe lângă cele două confruntări cu CSM Târgovişte, din Cupa României, spectatorii blăjeni mai au parte de o a treia partida acasă consecutivă, urmând runda inaugurală din Divizia A1, cu o altă nou-promovată, Penicilina Iaşi.
• 110 abonamente vândute
Clubul blăjean a vândut deja 110 abonamente pentru următorul campionat, stagiune în care echipa condusă de Branko Gajic are drept obiectiv clasarea pe locurile 1-4 în cea mai puternic campionat de volei feminin, după campaniile de transferări făcute de Ştiinţa bacău, Dinamo, CSM Constanţa şi Medicina Tg. Mureş.
Volei Alba-Blaj le-a transferat pe:
Luminiţa-Gabriela Trombiţaş (05.07.1971, 1,82 m, coordonatoare, Universitatea Cluj)
Adina Salaoru (05.08.1989, 1,83 m, extremă sau universal, CSU Medicina Tîrgu Mureş)
Katja Medved (Slovenia, 20.03.1986, 1,62 m, libero, CSM Bucureşti)
Milagros Catalina Collar Nguema (Spania, 15.04.1988, 1,87 m, universal, Rocheville Le Cannet, Franţa)
Camila Lanner Mapeli (Brazilia, 09.01.1981, 1,97 m, centru, Hylteberga / Halmstad, Suedia)
Miroslava Kijakova (Slovacia, 05.05.1988, 1,80 m, extremă, AGH Wisla Cracovia, Polonia)
Adina Stanciu (17.12.1986, 1,80 m, extremă sau universal, VC Unic LPS Piatra Neamţ)
Roxana-Valentina Ivanof (20.02.1985, 1,86 m, centru, CSM Bucureşti)
Denisa Viloiu (19.03.1994, 1,78 m, coordonatoare, CSM Sibiu)
Au rămas din campionatul trecut: Valentina Rusu (centru), Adriana Dudnic (extremă) plus junioarele Sorina Mocan (coordonatoare), Ramona Rus (universal), Alexandra Biriş (centru).

References: CSM 
 CSM 
 CSM 
 CSM 
 CSM 
 CSM 
 CSM 
 CSM